**13. napirend**

**E l ő t e r j e s z t é s**

**Salföld Község Önkormányzata Képviselő-testületének 2020. szeptember 28-án tartandó nyilvános ülésére**

**Tárgy: A** Magyar Állam tulajdonában lévő, Salföld 53/7. hrsz.-ú ingatlan ingyenes tulajdonba adási kérelmének benyújtása az MNV Zrt. felé.

**Előterjesztő:** Fábián Gusztávpolgármester

**Előkészítette:** Kiss Tibor műszaki ügyintéző

 Jogszabállyal nem ellentétes

 Előterjesztő dr. Szabó Tímea jegyző

**Tisztelt Képviselő-testület!**

A Magyar Nemzeti Vagyonkezelő Zrt. 2017. november 30-án érkezett MNV/01/17689/12/2017. iktatószámú levelében tájékoztatta Salföld Község Önkormányzatát, hogy Salföld 53/7. hrsz.-ú a Magyar Állam tulajdonában, a Magyar Nemzeti Vagyonkezelő Zrt. vagyonkezelésében lévő ingatlant átadja az Önkormányzatnak vagyonkezelésébe, a vagyonkezelési jogviszonyt szabályozó SZT-116231 számú szerződés aláírását követően.

Salföld Község Önkormányzata a 2018. március 13-án kiküldött, Krs/639-2/2018 ügyiratszámú levelében tájékoztatta az MNV Zrt-t, hogy eláll a vagyonkezelésbe adás jogügyletétől a nagymértékű adminisztratív teher végett.

Salföld Község Önkormányzata a Krs/3286/2019 ügyiratszámú levelében ismételten kérelmével fordult az MNV Zrt.-hoz, mely kérelemben kérte a fenti ingatlan ingyenes tulajdonba adását.

Az MNV Zrt. a MNV/01/38544/2019 ügyiratszámú levelében (2019. július 1.) tájékoztatta az önkormányzatot, védett természeti terület elidegenítése nem lehetséges.

Salföld Község Önkormányzata azonban továbbra is fenntartja a terület térítésmentes tulajdonba vételének szándékát, ezért ismételten kérelemmel kíván fordulni a Magyar Nemzeti Vagyonkezelő Zrt.-hoz a fenti témával kapcsolatban.

Az MNV Zrt tájékoztató levele (MNV/01/38544/2019) az előterjesztés részét képezi.

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Salföld 53/7 helyrajzi számú ingatlan ingyenes tulajdonba vételének kérelméről***

Salföld Község Önkormányzata Képviselő-testülete a Salföld 53/7. helyrajzi számú ingatlan ingyenes tulajdonba vételének kérelmére vonatkozó anyagot megtárgyalta.

1. Salföld Község Önkormányzata Képviselő-testülete, a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő, Salföld, 53/7. helyrajzi számon felvett, „kivett közterület” megnevezésű, 555 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 7. pontjában meghatározott kulturális szolgáltatás, helyi közművelődési tevékenység céljából kívánja felhasználni.
3. Salföld Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
4. Az igényelt ingatlan nem áll örökségvédelmi, helyi, Natura 2000 védettség alatt.
5. Az igényelt ingatlan természetvédelmi védettség alatt áll.
6. A Képviselő-testület felhatalmazza a polgármestert, hogy a Salföld, 53/7. hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
7. A Képviselő-testület felhatalmazza a polgármestert, hogy a Salföld 53/7. hrsz.-ú ingatlan ingyenes önkormányzati tulajdonba adására vonatkozó megállapodást aláírja.

Felelős: Fábián Gusztáv polgármester

 Határidő: folyamatos